钦定古今图书集成/明伦汇编/氏族典/第312卷 > 程正己
## 钦定古今图书集成/明伦汇编/氏族典/第312卷 > 程正己

按《山西通志》：“正己，字道先，应登孙，万历丁未进士。性
端介，静深有守，任行人、吏部主事、员外郎中，掌癸亥
内计。太宰赵南星倚重之，主持清议，屏黜佥邪，朝士
慑服。一时正人邹忠介元标、杨忠烈涟、冯庄定从吾、
左沧屿光斗，皆与同志相引重。寻晋太仆寺少卿，以
佥都御史巡抚保定。逆珰魏忠贤以部民纳交，拒弗”
纳，过其门亦无所加礼。及杨忠烈触邪，罢归。道出恒
山，人皆避匿不敢通，正己独殷勤旅次，逆珰益深，御
之，引疾去。及诸贤难作，遂同遭削夺。拟城旦。会怀宗
御极，晋侍郎，赐还诰命。忧劳成疾，遂致仕。后以叙延
宁四川之捷，三赐金绮。家居五载，谢绝请谒。卒。赠兵
部尚书，赐祭葬